Бернар дьо Вентадур
Сърцето, от любов

Превод от френски: Кирил Кадийски, 2004

chitanka.info

Нима с Природата ще спреш

сърцето, от любов преляло;

дървото, цяло в розов скреж,

за мен е вече разцъфтяло.

Щастлив съм, нека всеки ден

да шибат дъжд и вятър бесен,

все по̀ е светла мойта песен

и моят труд — възнаграден.

Сърцето пълно е с копнеж,

от обич сладко затрептяло;

макар все още в сняг и скреж,

светът за мен е цъфнал в бяло.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.